**Smjernice stručnom povjerenstvu za pisanje izvješća o izboru u znanstvena zvanja te ispunjavanje obrazaca Rektorskog zbora prilikom izbora na znanstveno-nastavno radno mjesto/naslovno zvanje**

Smjernice stručnom povjerenstvu za pisanje izvješća o izboru u znanstvena zvanja te ispunjavanje obrazaca Rektorskog zbora za izbor u znanstveno-nastavno zvanje izrađene su na temelju dosadašnjih smjernica i primjera dobre prakse na Medicinskom fakultetu Hrvatskog katoličkog sveučilišta. Svrha im je stručnom povjerenstvu pružiti odgovarajuće informacije za ispunjavanje obrazaca Matičnog odbora za Biomedicinu i zdravstvo te Rektorskog zbora za izbor u znanstveno-nastavno zvanje.

Pristupnik je dužan za svaki ispunjeni uvjet priložiti odgovarajući dokaz o njegovom ispunjavanju. Svaki dokaz se prilaže u tiskanom obliku, te u elektroničkom obliku (skeniran) u pdf-u.

Ako je pojedini uvjet ostvaren, treba napisati OSTVARENO odmah uz naslov uvjeta. Ukoliko je uvjet samo djelomično ostvaren, polje se može popuniti, ali se, svejedno, piše NIJE OSTVARENO. Ukoliko uvjet nije niti djelomično ostvaren, piše se NIJE OSTVARENO.

Pristupnici koji se prvi put biraju u znanstveno-nastavno zvanje docenta moraju imati pozitivno ocijenjeno nastupno predavanje pred nastavnicima i studentima.

Pristupnici koji su u postupku izbora u više zvanje, moraju priložiti pozitivno ocijenjene rezultate institucijskog istraživanja kvalitete svog nastavnog rada ili pozitivno ocijenjene rezultate studentske ankete koju provodi Hrvatsko katoličko sveučilište.

Sva dokumentacija koju priprema stručno povjerenstvo dostavlja se u tajništvo Medicinskog fakulteta Hrvatskog katoličkog sveučilišta u tri (3) jednostrano tiskana (printana) primjerka koja se ne klamaju, te u elektroničkom obliku (pdf).

Svako izvješće sastoji se od dvije komponente, one koja se odnosi na uvjete Matičnog odbora za izbor u znanstveno zvanje i one koja se odnosi na uvjete Rektorskog zbora za nastavnu komponentu.

**ZNANSTVENA KOMPONENTA**

**ŽIVOTOPIS PRISTUPNIKA**

(tablica životopis)

RADOVI PRISTUPNIKA

a) popis radova pristupnika temeljem kojih je proveden izbor u posljednje znanstveno zvanje prema odredbama

starog Pravilnika o uvjetima za izbor u znanstvena zvanja (»Narodne novine«, br. 84/05, 100/06, 138/06,

120/07, 71/10, 116/10 i 38/11):

* popis radova koji su objavljeni u časopisima indeksiranim u bazi Current Contents (CC)
* popis radova koji su objavljeni u časopisima indeksiranim u bazi Science Citation Indeks

Expaned (SCIE)

b) popis radova pristupnika objavljenih u časopisima indeksiranim u bazama Scopus i Medline, a koji su

objavljeni prije izbora u posljednje znanstveno zvanje provedeno prema odredbama starog Pravilnika o uvjetima

za izbor u znanstvena zvanja (»Narodne novine«, br. 84/05, 100/06, 138/06, 120/07, 71/10, 116/10 i 38/11):

* popis radova koji su objavljeni u časopisima indeksiranim u bazi Scopus
* popis radova koji su objavljeni u časopisima indeksiranim u bazi Medline

c) popis radova pristupnika koji se vrednuju prema Pravilniku o uvjetima za izbor u znanstvena zvanja (NN

28/2017)

Uz svaki rad treba naznačiti:

* kategorizaciju rada prema kvartili u predmetoj kategoriji (Subject category) za dodijenju kvartilu
* broj citata za pojedini rad
* čimbenik odjeka (Impact factor) časopisa u kojem je rad objavljen
* korištenu bazu podataka: JCR/WoSCC ili SJR/Scopus ili Medline

Radove NIJE potrebno opisivati!

Doprinos pristupnika treba opisati SAMO uz radove kada je pristupnik prvi, dopisni ili glavni autor na radu.

U prilogu izvješća kopije radova dostavljaju se samo u elektroničkom obliku, po mogućnosti u PDF formatu na CD-u ili USB-štapiću.

Za potvrđivanje glavnog autorstva na radu (ukoliko nije prvi ili dopisni autor) pristupnik treba pribaviti pisanu suglasnost prvog i dopisnog autora da je on glavni autor na dotičnom radu sukladno čl. 13. Pravilniku o uvjetima za izbor u znanstvena zvanja (NN 28/2017).

Budući da Pravilnik o uvjetima za izbor u znanstvena zvanja (NN 28/2017) priznaje i radove prihvaćene za objavljivanje, a koji će biti objavljeni nakon izvršenog izbora, važno je da Stručna povjerenstva i Ustanove koje provode izbor takve radove ne ubroje i u radove objavljene poslije izbora. Kako bi se izbjegle zabune po ovom pitanju važno je imati uvid u popis radova navedenih u izvješću prilikom prethodnog izbora u znanstveno zvanje.

d) Ukupan broj citata svih radova prema WoSCC-u ili Scopus-u.

e) H-indeks prema WoSCC-u ili Scopus-u.

II. OSTALA MJERILA SUKLADNO ČL. 2. ST. 2. PRAVILNIKA O UVJETIMA ZA IZBOR U

ZNANSTVENA ZVANJA (NN 28/2017)

Za sva ostala mjerila za ocjenu znanstvene aktivnosti pristupnika za koje je u zbirnoj tablici označeno

da su ostvarena, potrebno je jasno obrazložiti i potkrijepiti dokazima priloženim u elektroničkom obliku

(primjerice, preslik dijela programa znanstvenog skupa na kojem je pristupnik izlagao ili bio pozvani

predavač, e-mail uredništva časopisa ili odgovarajuću potvrdu iz koje je vidljivo da je pristupnik bio

recenzent i sl.).

Ostala mjerila treba navesti i opisati slijedeći kategorije iz zbirne tablice.

a) Sudjelovanje na međunarodnim skupovima

* popis pozvanih predavanja održanih na međunarodnim skupovima
* popis prezentacija održanih na međunarodnim skupovima
* opis sudjelovanja na seminarima na inozemnim znanstvenim institucijama

b) Znanstveni i stručni projekti

 kronološki se navode svi domaći i međunarodni projekti i/ili ugovori na kojima je pristupnik

sudjelovao: razdoblje rada, naziv projekta, financiranje i ulogu pristupnika (voditelj ili

suradnik).

posebno treba istaknuti:

* voditeljstvo domaćih projekata
* voditeljstvo međunarodnih projekata
* voditeljstvo pojedinih dijelova domaćih i međunarodnih projekata

c) Međunarodna mobilnost

* navode se međunarodne institucije u kojima je pristupnik boravio i razdoblja boravka uz opis

 aktivnosti pristupnika (usavršavanje, predavanja i sl.)

d) Recenziranje

* recenziranje znanstvenih radova u međunarodnim časopisima – navodi se naziv časopisa,

vrijeme recenzije i broj radova koje je pristupnik recenzirao

* recenziranje međunarodnih znanstvenih projekata – navodi se naziv agencije koja financira

projekt i razdoblje provedbe

e) Sudjelovanje u međunarodnim tijelima i povjerenstvima vezanim uz znanstvenu djelatnost – navodi

se kronološki (npr. znanstveni skupovi u kojima je pristupnik bio predsjednik ili član znanstvenog,

stručnog, programskog ili organizacijskog odbora skupa)

f) Mentorstva doktoranada - navodi se ime doktoranda naslov disertacije fakultet i Sveučilište, godina

obrane te reference objavljenih znanstvenih radova s doktorandima

g) Priznati patenti i drugi oblici intelektualnog vlasništva – navode se kronološki

h) Autorske i uredničke knjige (uključujući poglavlja u knjigama) – navode se kronološki

i) Članstvo u uredništvima međunarodnih znanstvenih časopisima – navodi se naziv časopisa i

razdoblje u kojem je pristupnik bio član uredništva

Stručno povjerenstvo u postupku izbora u znanstveno zvanje, pozvano je istaknuti i sve druge

aktivnosti za koje drži da su važne za procjenu znanstvene aktivnosti pristupnika, a koje nisu

obuhvaćene mjerilima iz zbirne tablice u obrascu za izbor u znanstveno zvanje.

III. RAD U ODBORIMA I POVJERENSTVIMA FAKULTETA / INSTITUTA

Navodi se razdoblje rada i funkcija pristupnika u znanstvenim, nastavnim i stručnim odborima i

povjerenstvima Fakulteta / Instituta.

IV. DRUŠTVENA I OSTALA DJELATNOST

Navode se sve aktivnosti kojima pristupnik značajno pridonosi znanstvenoj i stručnoj djelatnosti

V. SAŽETAK

Sažet opis područja znanstvenog i stručnog interesa pristupnika te njegova najvažnija postignuća.

VI. MIŠLJENJE I PRIJEDLOG

Treba navesti ispunjava li pristupnik uvjete za predloženo znanstveno zvanje sukladno odredbama

Pravilnika o uvjetima za izbor u znanstvena zvanja (NN 28/2017).

Ako pristupnik ne ispunjava uvjete za izbor u znanstveno zvanje treba precizno obrazložiti zašto.

U prijedlogu treba jasno naznačiti za koje se znanstveno zvanje pristupnik predlaže (znanstveni

suradnik / viši znanstveni suradnik / znanstveni savjetnik / znanstveni savjetnik u trajnom zvanju).

**NASTAVNA KOMPONENTA**

Kriteriji vrednovanja nastavne i znanstveno-stručne djelatnosti su:

1. kriterij nastavnog doprinosa
2. kriterij znanstveno-stručnog doprinosa
3. kriterij institucijskog doprinosa

Pristupnik za izbor u određeno znanstveno-nastavno zvanje mora, unutar kriterija vrednovanja nastavne i znanstveno-stručne djelatnosti ispuniti minimalni broj posebnih uvjeta navedenih u donjoj tablici.

|  |  |  |  |
| --- | --- | --- | --- |
| Znanstveno-nastavno zvanje  | A. kriterij nastavnog doprinosa | B. kriterij znanstveno-stručnog doprinosa | C. kriterij institucijskog doprinosa |
| Docent  | 1  | 1  | 0  |
| Moguće je ispuniti oba uvjeta u jednoj skupini  |   |
| Izvanredni profesor  | 2  | 2  | 0  |
| Redoviti profesor  | 3  | 3  | 1  |
| Redoviti profesor u trajnom zvanju  | 4  | 4  | 2  |

**SUDJELOVANJE U NASTAVI** (opći uvjet)

Svaki pristupnik za izbor u viša znanstveno-nastavna zvanje mora na nekom visokom učilištu prethodno izvoditi nastavu:

* Pristupnik za izbor u izvanrednog profesora, mora imati pet godina nastavnog i stručnog iskustva u zvanju docenta u znanstvenoj grani za koju se bira, sa satnicom koja odgovara ekvivalentu od najmanje 810 radnih sati u nastavi.
* Pristupnik za izbor u redovitog profesora (prvi izbor), mora imati pet godina nastavnog i stručnog iskustva u zvanju izvanrednog profesora u znanstvenoj grani za koju se bira, sa satnicom koja odgovara ekvivalentu od najmanje 1620 radnih sati u nastavi.
* Pristupnik za izbor u redovitog profesora u trajnom zvanju, mora imati pet godina nastavnog i stručnog iskustva u zvanju redovitog profesora u znanstvenoj grani za koju se bira, sa satnicom koja odgovara ekvivalentu od najmanje 2340 radnih sati u nastavi.

Za svaki oblik nastave u kojem je pristupnik sudjelovao u razdoblju od pet godina prije datuma pokretanja izbora treba navesti slijedeće:

* Diplomska nastava (integrirani prijediplomski i diplomski studij): navesti naziv(e) kolegija, ustanovu, razdoblje sudjelovanja, broj sati predavanja, seminara i vježbi, te ukupan broj sati na kolegiju u akademskoj godini (pogledati primjer). Posebno treba navesti je li pristupnik bio voditelj kolegija. Za svaki kolegij treba priložiti potvrdu fakulteta u kojoj se vidi ime kolegija, broj sati predavanja, seminara i vježbi koje pristupnik izvodi, te ukupan broj sati nastave. Potvrda se dostavlja u tiskanom i elektroničkom obliku (pdf). Ako je pristupnik izvodio nastavu na više kolegija, traženi podaci se za sve kolegije na integriranom studiju dostavljaju na istoj potvrdi. Potvrda se traži u tajništvu fakulteta. Pristupnik je dužan pripremiti sve podatke za koje traži izdavanje potvrde.
* Poslijediplomska nastava (nastava na poslijediplomskom specijalističkom i doktorskom studiju): navesti naziv(e) kolegija, ustanovu, razdoblje sudjelovanja, broj sati predavanja, seminara i vježbi, te ukupan broj sati na kolegiju u akademskoj godini (pogledati primjer). Posebno treba navesti je li pristupnik bio voditelj kolegija na poslijediplomskom studiju. Za svaki kolegij treba priložiti potvrdu fakulteta u kojoj se vidi ime kolegija, broj sati predavanja, seminara i vježbi koje pristupnik izvodi, te ukupan broj sati nastave. Potvrda se dostavlja u tiskanom i elektroničkom obliku (pdf). Ako je pristupnik izvodio nastavu na više kolegija, traženi podaci se za sve kolegije na specijalističkom odnosno doktorskom studiju dostavljaju na istoj potvrdi. Potvrda se traži u tajništvu fakulteta. Pristupnik je dužan pripremiti sve podatke za koje traži izdavanje potvrde.

Ako je pristupnik gostujući znanstvenik/nastavnik na nekoj instituciji potrebno je priložiti potvrdu institucije u tiskanom i elektroničkom obliku (pdf) iz koje je vidljivo trajanje i vrsta angažmana.

PRIMJER

*Pristupnik je na Medicinskom fakultetu Hrvatskog katoličkog sveučilišta u zadnjih pet godina izvodio nastavu u opsegu od 1000 sati, od toga u svakoj akademskoj godini:*

*Dijagnostički postupci (integrirani studij Medicina): 40 sati predavanja, 40 sati seminara i 120 sati vježbi, ukupno u jednoj akademskoj godini: 200 sati. Pristupnik je voditelj kolegija.*

**A. KRITERIJ NASTAVNOG DOPRINOSA** (uvjeti A1 do A10) **1. Mentorstva ili komentorstva pri izradi završnih ili diplomskih radova (uvjet A1)**

Za ispunjenje ovog uvjeta, pristupnik za izbor u docenta mora biti mentor ili komentor u izradi najmanje 2 obranjena diplomska ili poslijediplomska specijalistička rada (mentorstva na visokim školama ili veleučilištima koje nisu sastavnice sveučilišta se ne priznaju).

Za ispunjenje ovog uvjeta, pristupnik za izbor u izvanrednog profesora ili više znanstveno-nastavno zvanje mora biti mentor ili komentor u izradi najmanje 5 obranjenih diplomskih ili poslijediplomskih specijalističkih radova nakon izbora u prethodno znanstveno-nastavno zvanje (mentorstva na visokim školama ili veleučilištima koje nisu sastavnice sveučilišta se ne priznaju).

Za svaki rad treba navesti: godinu i mjesec obrane rada, ime i prezime studenta kojem je pristupnik bio mentor, naslov rada, vrsta rada (diplomski rad ili poslijediplomski specijalistički rad), ustanovu na kojoj je rad obranjen. Poredati u natuknicama kronološki od najmlađeg prema najstarijem. Kod izbora u izvanrednog profesora ili više znanstveno-nastavno zvanje navode se samo radovi obranjeni NAKON zadnjeg izbora; radovi obranjeni prije zadnjeg izbora se ne navode.

Kao dokaz da je uvjet ostvaren, za svaki navedeni rad prilaže se preslik stranice diplomskog i poslijediplomskog specijalističkog rada na kojoj se vide ime studenta, naslov rada, godina i mjesec obrane i ime mentora. Prilaže se u tiskanom i elektroničkom obliku (pdf) za svaki rad.

PRIMJER

*2021., studeni. Ivo Ivić, Učinak antipsihotika na NMDA receptore, diplomski rad, Medicinski fakultet Hrvatskog katoličkog sveučilišta*

**2. Objavljivanje rada u koautorstvu sa studentom iz područja teme završnog ili diplomskog rada (uvjet A2)**

Za ispunjenje ovog uvjeta pristupnik za izbor u docenta mora u koautorstvu sa studentom kojem je bio mentor ili komentor u izradi nekog od prethodno navedenih diplomskih/poslijediplomskih specijalističkih radova imati objavljen najmanje 1 znanstveni ili stručni rad (*in extenso*, sažetci se ne uzimaju u obzir) iz područja teme rada i to unutar 5 godina od dana obrane rada.

Za ispunjenje ovog uvjeta pristupnik za izbor u izvanrednog profesora ili više znanstveno-nastavno zvanje mora u koautorstvu sa studentom kojem je bio mentor ili komentor u izradi nekog od prethodno navedenih diplomskih/poslijediplomskih specijalističkih radova imati objavljen najmanje 1 znanstveni ili stručni rad (*in extenso*, sažetci se ne uzimaju u obzir) iz područja teme rada i to unutar 5 godina od dana obrane rada, a nakon zadnjeg izbora u znanstveno-nastavno zvanje.

Za svaki rad treba navesti: godinu objave, prezime i ime svih autora, izvorni naslov rada, naziv časopisa, volumen, sveščić, početna i završna stranica rada. Poredati u natuknicama kronološki od najmlađeg prema najstarijem. Kod izbora u izvanrednog profesora ili više znanstveno-nastavno zvanje navode se samo radovi objavljeni NAKON zadnjeg izbora; radovi objavljeni prije zadnjeg izbora se ne navode.

Kao dokaz da je uvjet ostvaren za svaki navedeni rad prilaže se cjeloviti rad u tiskanom i elektroničkom obliku (pdf).

PRIMJER

*2018. Ivo Ivić i Marko Marković. Anomalije sele turcike na MR. Acta clinica croatica. 53;(2):16-28.*

**3. Usavršavanje u znanstvenom području ili struci ili nastavi (uvjet A3)**

Za ispunjenje ovog uvjeta pristupnik za izbor u docenta se nakon diplomiranja u svom znanstvenom području ili nastavi ili struci mora usavršavati na sveučilišnim ili znanstvenim institucijama u zemlji ili inozemstvu, uključujući i boravak u inozemstvu u sklopu programa poslijediplomskog (specijalističkog ili doktorskog) studija, u ukupnom (kumulativnom) trajanju od najmanje 3 mjeseca.

Za ispunjenje ovog uvjeta pristupnik za izbor u izvanrednog profesora se nakon diplomiranja u svom znanstvenom području ili nastavi ili struci mora usavršavati na sveučilišnim ili znanstvenim institucijama u zemlji ili inozemstvu, uključujući i boravak u inozemstvu u sklopu programa poslijediplomskog (specijalističkog ili doktorskog) studija, u ukupnom (kumulativnom) trajanju od najmanje 6 mjeseci.

Za ispunjenje ovog uvjeta pristupnik za izbor u redovitog profesora (prvi izbor) se nakon diplomiranja u svom znanstvenom području ili nastavi ili struci mora usavršavati na sveučilišnim ili znanstvenim institucijama u zemlji ili inozemstvu, uključujući i boravak u inozemstvu u sklopu programa poslijediplomskog (specijalističkog ili doktorskog) studija, u ukupnom (kumulativnom) trajanju od najmanje 9 mjeseci.

Za ispunjenje ovog uvjeta pristupnik za izbor u redovitog profesora u trajnom zvanju se nakon diplomiranja u svom znanstvenom području ili nastavi ili struci mora usavršavati na sveučilišnim ili znanstvenim institucijama u zemlji ili inozemstvu, uključujući i boravak u inozemstvu u sklopu programa poslijediplomskog (specijalističkog ili doktorskog) studija, u ukupnom (kumulativnom) trajanju od najmanje 12 mjeseci.

Za svako usavršavanje treba navesti: datum početka i datum završetka boravka, trajanje u mjesecima i danima, ustanovu(e) na kojoj/kojima je bio, grad, državu, te vrstu usavršavanja. Poredati u natuknicama kronološki od najmlađeg prema najstarijem.

Kao dokaz da je uvjet ostvaren, prilaže se vjerodostojan dokument (npr. potvrda, diploma, certifikat, pozivno pismo i sl.) kojim je moguće dokazati prethodno navedeno i iz kojeg je vidljivo trajanje usavršavanja. Dokument se prilaže u tiskanom i elektroničkom obliku (pdf).

PRIMJER

*1.1.2016. do 15.7.2016., 6 mjeseci i 15 dana, Sveučilište u Berlinu, Berlin, Njemačka, usavršavanje u sklopu doktorskog studija*

**4. Objavljivanje znanstvene knjige, sveučilišnog udžbenika ili sveučilišnog priručnika u autorstvu ili koautorstvu (uvjet A4)**

Za ispunjenje ovog uvjeta pristupnik mora u autorstvu ili koautorstvu imati objavljenju najmanje jednu znanstvenu knjigu, sveučilišni udžbenik ili sveučilišni priručnik prije izbora u zvanje docenta ili nakon izbora u prethodno znanstveno-nastavno zvanje. U obzir se uzimaju i uredništva udžbenika i priručnika, te uredništva prijevoda na hrvatski jezik.

Za svaku znanstvenu knjigu/sveučilišni udžbenik/sveučilišni priručnik treba navesti cjelovitu referenciju: godina objave, prezime i ime autora (urednika), izvorni naslov na jeziku objave, ime izdavača, ukupan broj stranica, a ako je riječ o poglavlju u knjizi pored prethodno navedenih podataka treba navesti još prezime i ime autora poglavlja, naslov poglavlja, početna i završna stranica poglavlja. Za sveučilišne udžbenike i priručnike treba navesti za koji su kolegij namijenjeni. Poredati u natuknicama kronološki od najmlađeg prema najstarijem. Kod izbora u izvanrednog profesora ili više znanstveno-nastavno zvanje navode se samo knjige/poglavlja objavljena NAKON zadnjeg izbora; knjige/poglavlja objavljena prije zadnjeg izbora se ne navode.

Kao dokaz da je uvjet ostvaren, prilaže se preslika stranice(a) djela na kojoj se svi vide prethodno navedeni podaci. Prilaže se u tiskanom i elektroničkom obliku (pdf).

PRIMJER ZA KNJIGU

*2018. Ante Antić. Farmakologija. Sveučilišna naklada. Zagreb. 342 stranice, kolegij Terapijski postupci*

PRIMJER ZA POGLAVLJE

*2018. Ante Antić. Antidiuretici. Poglavlje u knjizi: Mate Matić. Farmakologija. Sveučilišna naklada, Zagreb, stranice 28 -48, kolegij Terapijski postupci*

Za zadovoljavanje ovog uvjeta potrebno je da je pristupnik autor/urednik jedne znanstvene knjige, sveučilišnog udžbenika ili sveučilišnog priručnika ili urednik prijevoda na hrvatski jezik. Ako je autor jednog ili više poglavlja uvjet nije zadovoljen, no pod ovom točkom se mogu navoditi autorstva poglavlja.

**5. Inoviranje nastavnog sadržaja (uvjet A5)**

Za ispunjenje ovog uvjeta pristupnik mora dokazati da je sudjelovao u inoviranju nastavnog sadržaja na barem jedan od sljedećih načina:

* da je kao član povjerenstva sudjelovao u izradi akreditiranoga novog studijskog programa;
* da je uveo novi kolegij koji je prihvaćen od nadležnoga stručnog tijela visokog učilišta;
* da je na web-stranici ili na sučelju za e-učenje postavio recenzirane nastavne materijale iz najmanje jednog kolegija, koji su prihvaćeni od nadležnog stručnog tijela visokog učilišta;
* da je uveo nove eksperimentalne ili praktične nastavne metode na prijediplomskom, diplomskom ili poslijediplomskom studiju uz odobrenje nadležnoga stručnog tijela visokog učilišta.

Ako je kao član povjerenstva sudjelovao u izradi akreditiranoga novog studijskog programa, navesti: godinu, naziv i vrstu studijskog programa, ustanovu nositelja studijskog programa. Kao dokaz da je uvjet ostvaren, u tiskanom i elektroničkom obliku (pdf) prilaže se odgovarajući dokument (npr. odluka) u kojem su vidljiva imena članova povjerenstva.

Ako je uveo novi kolegij koji je prihvaćen od nadležnoga stručnog tijela visokog učilišta, navesti: godinu, naziv i vrstu studijskog programa (npr. integrirani studij, poslijediplomski specijalistički studij, doktorski studij), te naziv kolegija. Kao dokaz da je uvjet ostvaren, u tiskanom i elektroničkom obliku (pdf) prilaže se potvrda čije izdavanje treba zatražiti u tajništvu Medicinskog fakulteta. Ako je pristupnik uveo više kolegija, traženi podaci se za sve kolegije koji se izvode na istom studiju dostavljaju na istoj potvrdi. Pristupnik je dužan pripremiti sve podatke za koje traži izdavanje potvrde.

Ako je na web-stranici ili na sučelju za e-učenje postavio recenzirane nastavne materijale iz najmanje jednog kolegija, koji su prihvaćeni od nadležnog stručnog tijela visokog učilišta, navesti: godinu, naziv i vrstu studijskog programa, naziv kolegija, te naslov nastavnog materijala koji je postavljen. Kao dokaz da je uvjet ostvaren, u tiskanom i elektroničkom obliku (pdf) prilaže se potvrda čije izdavanje treba zatražiti u tajništvu Medicinskog fakulteta, te cjeloviti nastavni tekst. Ako je pristupnik postavio više recenziranih nastavnih materijala, traženi podaci se za sve nastavne materijale koji se koriste na istom studiju dostavljaju na istoj potvrdi. Pristupnik je dužan pripremiti sve podatke za koje traži izdavanje potvrde.

Ako je uveo nove eksperimentalne ili praktične nastavne metode, navesti: godinu, naziv i vrstu studijskog programa, naziv kolegija, te naziv metode koja je uvedena. Kao dokaz da je uvjet ostvaren, u tiskanom i elektroničkom obliku (pdf) prilaže se potvrda čije izdavanje treba zatražiti u tajništvu Medicinskog fakulteta. Pristupnik je dužan pripremiti sve podatke za koje traži izdavanje potvrde.

Aktivnosti poredati u natuknicama kronološki od najmlađe prema najstarijoj.

**6. Mentorstva pri izradi doktorskih disertacija (uvjet A6)**

Za ispunjenje ovog uvjeta pristupnik mora dokazati da je nakon izbora u prethodno znanstveno-nastavno zvanje, pod njegovim mentorstvom ili komentorstvom obranjena najmanje jedna doktorska disertacija. Ovaj uvjet se ne primjenjuje kod izbora u docenta.

Za svaku doktorsku disertaciju treba navesti: godinu i mjesec obrane rada, ime i prezime studenta kojem je pristupnik bio mentor ili komentor, naslov disertacije, ustanovu na kojoj je rad obranjen. Poredati u natuknicama kronološki od najmlađeg prema najstarijem. Navode se samo mentorstva na disertacijama obranjenima NAKON zadnjeg izbora; mentorstva na disertacijama obranjenima prije zadnjeg izbora se ne navode.

Kao dokaz da je uvjet ostvaren, prilaže se, u tiskanom i elektroničkom obliku (pdf) preslik stranice disertacije na kojoj se vide ime studenta, naslov rada, godina i mjesec obrane i ime mentora.

PRIMJER

*2017. Ivo Ivić, Povezanost veličine hipokampusa i terapijskog ishoda u bolesnika s depresivnim poremećajem, disertacija, Medicinsko fakultet Hrvatskog katoličkog sveučilišta*

**7. Objavljivanje rada u koautorstvu sa studentom iz područja teme doktorskog rada (uvjet A7)**

Za ispunjenje ovog uvjeta pristupnik mora dokazati da je u koautorstvu sa studentom, kojemu je bio mentor ili

komentor u izradi obranjene doktorske disertacije ili nastavnik kod kojega je tijekom doktorskog studija slušao ili polagao ispit, nakon izbora u prethodno znanstveno-nastavno zvanje, objavio najmanje jedan znanstveni ili stručni rad (*in extenso*,sažetci se ne uzimaju u obzir) iz područja teme doktorske disertacije u razdoblju unutar godine dana prije obrane doktorske disertacije ili do 5 godina nakon obrane. Ovaj uvjet se ne primjenjuje kod izbora u docenta.

Za svaki rad treba navesti: godinu objave, prezime i ime svih autora, izvorni naslov rada, naziv časopisa, volumen, sveščić, početna i završna stranica rada. Poredati u natuknicama kronološki od najmlađeg prema najstarijem. Kod izbora u izvanrednog profesora ili više znanstveno-nastavno zvanje navode se samo radovi objavljeni NAKON zadnjeg izbora; radovi objavljeni prije zadnjeg izbora se ne navode.

Kao dokaz da je uvjet ostvaren za svaki navedeni rad prilaže se cjeloviti rad u tiskanom i elektroničkom obliku (pdf).

PRIMJER

*2018. Ivo Ivić i Marko Marković. Povezanost veličine hipokampusa i terapijskog ishoda u bolesnika s depresivnim poremećajem. Acta clinica croatica. 53;(2):16-28.*

**8. Recenziranje studijskih programa, odnosno članstva u povjerenstvu za reakreditaciju studijskih programa (uvjet A8)**

Za ispunjenje ovog uvjeta pristupnik mora dokazati da je bio recenzent (izvjestitelj) za barem jedan studijski program, odnosno da je kao član sudjelovao u radu barem jednog povjerenstva za reakreditaciju studijskog programa.

Treba navesti: godinu, naziv studijskog programa, ustanovu nositelja studijskog programa. Poredati u natuknicama kronološki od najmlađeg prema najstarijem.

Kao dokaz da je uvjet ostvaren, prilaže se vjerodostojan dokument kojim je moguće dokazati prethodno navedeno (npr. potvrda fakulteta o recenziji studijskog programa). Dokument se prilaže u tiskanom i elektroničkom obliku (pdf).

**9. Recenziranje znanstvene knjige, sveučilišnog udžbenika ili sveučilišnog priručnika (uvjet A9)**

Za ispunjenje ovog uvjeta pristupnik mora dokazati da je prije izbora u zvanje docenta ili nakon izbora u prethodno znanstveno-nastavno zvanje bio recenzent barem jedne znanstvene knjige, sveučilišnog udžbenika ili sveučilišnog priručnika.

Treba navesti cjelovitu referenciju za svaku znanstvenu knjigu/udžbenik/priručnik: godina objave, prezime i ime autora (urednika), izvorni naslov na jeziku objave, ime izdavača. Poredati u natuknicama kronološki od najmlađeg prema najstarijem. Kod izbora u izvanrednog profesora ili više znanstveno-nastavno zvanje navode se samo recenzije napravljene NAKON zadnjeg izbora; recenzije napravljene prije zadnjeg izbora se ne navode.

Kao dokaz da je uvjet ostvaren, prilaže se preslika stranice djela na kojoj se vide navedeni podaci, te imena recenzenata ili ukoliko recenzenti nisu navedeni u djelu, drugi vjerodostojan dokument kojom se dokazuje da je recenzija napravljena (npr. potvrda izdavača o obavljenoj recenziji). Dokument se prilaže u tiskanom i elektroničkom obliku (pdf).

**10. Koordiniranje suradnje s nastavnim bazama (uvjet A10)**

Za ispunjenje ovog uvjeta pristupnik mora dokazati da je institucionalno koordinirao suradnju s nastavnim bazama ili mrežama nastavnih baza (pokušališta, hospitacije u školama, praktični rad u bolnicama, praktični radu tijelima i ustanovama javne i državne uprave te županijske i lokalne samouprave, ustanova u kulturi, gospodarskim subjektima itd.).

Treba navesti godinu početka i godinu završetka aktivnosti, naziv institucije i ukratko opisati suradnju. Poredati u natuknicama kronološki od najmlađeg prema najstarijem.

Kao dokaz da je uvjet ostvaren, prilaže se u tiskanom i elektroničkom obliku (pdf) vjerodostojan dokument kojim se dokazuje suradnja s nastavnim bazama (npr. potvrda fakulteta, sveučilišta, institucije).

**B. KRITERIJ ZNANSTVENO-STRUČNOG DOPRINOSA** (uvjeti B1 do B11) **1. Prezentiranje radova na domaćim i međunarodnim znanstvenim ili stručnim skupovima (uvjet B1)**

Za ispunjenje ovog uvjeta pristupnik za izbor u docenta mora dokazati da je kao autor ili koautor putem postera ili usmenog izlaganja OSOBNO prezentirao najmanje 3 rada na domaćim ili međunarodnim znanstvenim ili stručnim skupovima.

Za ispunjenje ovog uvjeta, pristupnik za izbor u izvanrednog profesora ili više znanstveno-nastavno zvanje mora dokazati da je kao autor ili koautor putem postera ili usmenog izlaganja, nakon izbora prethodno u znanstvenonastavno zvanje, OSOBNO prezentirao najmanje 5 radova na znanstvenim ili stručnim skupovima od kojih najmanje 2 na međunarodnim znanstvenim ili stručnim skupovima

Za svako izlaganje treba navesti: godinu, ime i prezime svih autora, naslov izlaganja, naziv skupa, datume održavanja, grad i državu, te vrstu izlaganja (poster ili usmeno izlaganje). Poredati u natuknicama kronološki od najmlađeg prema najstarijem. Kod izbora u izvanrednog profesora ili više znanstveno-nastavno zvanje navode se samo radovi prezentirani NAKON zadnjeg izbora; radovi prezentirani prije zadnjeg izbora se ne navode.

Međunarodnim skupom u smislu ovog kriterija smatra se skup koji se održava u inozemstvu, a ako se održava u Hrvatskoj drži se uvjeta znanstvenog djelovanja i izlaganja na najmanje jednom svjetskom jeziku. Osim toga, međunarodni znanstveni skup održan u Hrvatskoj mora imati predavače iz najmanje tri države, te organizacijski ili programski odbor sa članovima iz najmanje tri države. Naslovi izlaganja moraju biti navedeni na jeziku na kojem su izloženi. Izlaganja na hrvatskom jeziku na skupovima održanima u Hrvatskoj ne smatraju se izlaganjima na međunarodnim skupovima.

Kao dokaz da je uvjet ostvaren, prilaže se u tiskanom i elektroničkom obliku (pdf) sažetak iz knjige sažetaka skupa na kojem se vide gore navedeni podaci. Pristupnik je dužan priložiti dokaze da se skupovi mogu smatrati međunarodnim skupovima.

**2. Pozvano predavanja na međunarodnom znanstvenom ili stručnom skupu (uvjet B2)**

Za ispunjenje ovog uvjeta pristupnik za izbor u docenta mora dokazati da je prije izbora u znanstveno-nastavno zvanje docent bio pozvani predavač na barem jednom međunarodnom znanstvenom ili stručnom skupu.

Za ispunjenje ovog uvjeta, pristupnik za izbor u izvanrednog profesora ili više znanstveno-nastavno zvanje mora dokazati da je nakon izbora u prethodno znanstveno-nastavno zvanje bio pozvani predavač na barem jednom međunarodnom znanstvenom ili stručnom skupu.

Međunarodnim skupom u smislu ovog kriterija smatra se skup koji se održava u inozemstvu, a ako se održava u Hrvatskoj drži se uvjeta znanstvenog djelovanja i izlaganja na najmanje jednom svjetskom jeziku. Osim toga, međunarodni znanstveni skup održan u Hrvatskoj mora imati predavače iz najmanje tri države, te organizacijski ili programski odbor sa članovima iz najmanje tri države. Naslovi izlaganja moraju biti navedeni na jeziku na kojem su izloženi. Izlaganja na hrvatskom jeziku na skupovima održanima u Hrvatskoj ne smatraju se izlaganjima na

međunarodnim skupovima.

Za svaki skup treba navesti: godinu, naziv skupa, naslov predavanja, datume održavanja, grad i državu. Poredati u natuknicama kronološki od najmlađeg prema najstarijem. Kod izbora u izvanrednog profesora ili više znanstveno-nastavno zvanje navode se samo predavanja NAKON zadnjeg izbora; predavanja prije zadnjeg izbora se ne navode. Jedno predavanje/izlaganje se može priznati samo jednom (npr. navođenje istog predavanja/izlaganja pod uvjetom B1 i B2 priznaje se samo jednom).

Kao dokaz da je uvjet ostvaren, prilaže se u tiskanom i elektroničkom obliku (pdf) vjerodostojan dokument koji dokazuje da je uvjet ostvaren (npr. potvrda, diploma, certifikat i sl.). Pristupnik je dužan priložiti dokaze da se skupovi mogu smatrati međunarodnim skupovima.

**3. Vođenje ili sudjelovanja u realizaciji znanstveno-istraživačkih projekata MZOS-a (odnosi se na znanstvenoistraživačke projekte koji su do kraja 2014. godine realizirani uz financijsku potporu Ministarstva znanosti, obrazovanja i sporta) te drugih znanstveno-istraživačkih projekata (uvjet B3)**

Za ispunjenje ovog uvjeta pristupnik za izbor u docenta mora dokazati da je kao znanstveni novak ili istraživač sudjelovao u realizaciji znanstveno-istraživačkih projekta MZOS-a ili drugih znanstveno-istraživačkih projekata financiranih od Europske agencije za znanost, tijela državne uprave, hrvatskih i stranih zaklada i sl.

Za ispunjenje ovog uvjeta, pristupnik za izbor u izvanrednog profesora ili više znanstveno-nastavno zvanje mora dokazati da je bio voditelj znanstveno-istraživačkog projekta MZOS-a ili nekoga drugog znanstveno-istraživačkog projekta financiranog od Europske agencije za znanost, tijela državne uprave, hrvatskih i stranih zaklada i sl.

Za svaki projekt treba navesti: godinu početka i godinu završetka projekta, naziv projekta, ustanovu nositelja projekta, ustanovu koja je financirala projekt, ime i prezime voditelja projekta, ulogu pristupnika na projektu. Poredati u natuknicama kronološki od najmlađeg prema najstarijem.

Kao dokaz da je uvjet ostvaren, prilaže se u tiskanom i elektroničkom obliku (pdf) vjerodostojan dokument koji dokazuje da je uvjet ostvaren (npr. potvrda, odluka i sl.)

**4. Vođenje ili sudjelovanje u realizaciji znanstvenog programa znanstvenih centara izvrsnosti, europskih i međunarodnih kompetitivnih projekta i projekata Hrvatske zaklade za znanost (uvjet B4)**

Za ispunjenje ovog uvjeta, pristupnik mora dokazati da je bio voditelj ili da je sudjelovao kao suradnik u znanstvenom programu znanstvenog centra izvrsnosti, odnosno da je bio voditelj ili da je sudjelovao kao suradnik u europskom i međunarodnom kompetitivnom projektu ili projektu Hrvatske zaklade za znanost.

Za svaki projekt treba navesti: godinu početka i godinu završetka projekta, naziv projekta, ustanovu nositelja projekta, ime i prezime voditelja projekta, ustanovu koja je financirala projekt, kratki opis uloge pristupnika na projektu. Poredati u natuknicama kronološki od najmlađeg prema najstarijem.

Kao dokaz da je uvjet ostvaren, prilaže se u tiskanom i elektroničkom obliku (pdf) vjerodostojan dokument koji dokazuje da je uvjet ostvaren (npr. potvrda, odluka i sl.).

**5. Uređivanje zbornika (uvjet B5)**

Za ispunjenje ovog uvjeta, pristupnik mora dokazati da je bio urednik najmanje jednog zbornika radova sa znanstvenog skupa ili zbirne znanstvene knjige ili gostujući urednik u specijalnom izdanju znanstvenog časopisa.

Treba navesti: godinu, naziv zbornika/zbirne znanstvene knjige/časopisa, naziv organizatora skupa, mjesto i datum održavanja skupa, naziv izdavača zbornika. Poredati u natuknicama kronološki od najmlađeg prema najstarijem.

Kao dokaz da je uvjet ostvaren, prilaže se u tiskanom i elektroničkom obliku (pdf) stranica zbornika/zbirne znanstvene knjige/časopisa na kojoj se vidi ime i prezime pristupnika i koja dokazuje da je uvjet ostvaren.

**6. Recenziranje članaka u časopisima i zbornicima (uvjet B6)**

Za ispunjenje ovog uvjeta pristupnik za izbor u docenta mora dokazati da je za znanstvene ili stručne časopise, zbornike radova sa znanstvenog skupa ili zbirne znanstvene publikacije recenzirao najmanje 3 članka.

Za ispunjenje ovog uvjeta, pristupnik za izbor u izvanrednog profesora ili više znanstveno-nastavno zvanje mora dokazati da je nakon prethodnog izbora u znanstveno-nastavno zvanje, za znanstvene ili stručne časopise, zbornike radova sa znanstvenog skupa ili zbirne znanstvene publikacije recenzirao najmanje 5 članaka.

Treba navesti: godinu, naziv časopisa, indeksnu bazu u kojoj se časopis nalazi (CC, SCI-E, SSCI, Scopus, Medline), naslove radova, odnosno ako je riječ o zborniku/zbirnoj znanstvenoj publikaciji, godinu, izdavača, naziv skupa, datume održavanja, naslove radova. Poredati u natuknicama kronološki od najmlađeg prema najstarijem. Kod izbora u izvanrednog profesora ili više znanstveno-nastavno zvanje navode se samo radovi recenzirani NAKON zadnjeg izbora; radovi recenzirani prije zadnjeg izbora se ne navode.

Kao dokaz da je uvjet ostvaren, prilaže se u tiskanom i elektroničkom obliku (pdf) potvrda o recenziji članka ili ispis e-mail poruke o predanoj recenziji ili ispis stranice časopisa s popisom recenzenata ili stranica zbornika/zbirne znanstvene knjige/časopisa na kojoj se vidi ime i prezime pristupnika i koja dokazuje da je uvjet ostvaren ili potvrda organizatora skupa iz koje je vidljivo da je pristupnik bio recenzent, s tim da je u potvrdi potrebno navesti koje je radove pristupnik recenzirao.

**7. Recenziranje projekata (uvjet B7)**

Za ispunjenje ovog uvjeta pristupnik mora dokazati da je bio recenzent (izvjestitelj) za barem jedan kompetitivni projekt na nacionalnoj ili na međunarodnoj razini u kategoriji istraživačkih, razvojnih ili stručnih projekata ili da je bio recenzent (izvjestitelj) u znanstvenom panelu Hrvatske zaklade za znanost.

Za svaku takvu aktivnost treba navesti: godinu, naziv i vrstu projekta, instituciju. Poredati u natuknicama kronološki od najmlađeg prema najstarijem.

Kao dokaz da je uvjet ostvaren, prilaže se u tiskanom i elektroničkom obliku (pdf) vjerodostojan dokument koji dokazuje da je uvjet ostvaren (npr. potvrda, odluka i sl.).

**8. Članstvo u organizacijskom ili programskom odboru znanstvenog skupa (uvjet B8)**

Za ispunjenje ovog uvjeta pristupnik mora dokazati da je bio član organizacijskog ili programskog odbora međunarodnoga znanstvenog skupa (tj. skupa u kojem sudjeluju stručnjaci iz najmanje tri države, a organizacijski ili programski odbor ima članove iz najmanje tri države) ili da je bio predsjednik organizacijskog ili programskog odbora domaćega znanstvenog skupa.

Za svaki skup treba navesti: godinu, naziv skupa, grad, državu i ulogu pristupnika na skupu. Poredati u natuknicama kronološki od najmlađeg prema najstarijem.

Kao dokaz da je uvjet ostvaren, prilaže se u tiskanom i elektroničkom obliku (pdf) vjerodostojan dokument koji dokazuje da je uvjet ostvaren (npr. potvrda, odluka, diploma, certifikat i sl.). Pristupnik je dužan priložiti dokaze da se skupovi mogu smatrati međunarodnim skupovima.

PRIMJER

*2018. 12th Oftalmology meeting. Berlin, Njemačka, član organizacijskog odbora*

**9. Objavljivanje stručnih radova (uvjet B9)**

Za ispunjenje ovog uvjeta pristupnik za izbor u docenta mora dokazati da je kao autor ili koautor objavio najmanje tri stručna rada.

Za ispunjenje ovog uvjeta, pristupnik za izbor u izvanrednog profesora ili više znanstveno-nastavno zvanje mora dokazati da je nakon izbora u prethodno znanstveno-nastavno zvanje, objavio najmanje 3 stručna rada ili rada u zborniku znanstveno-stručnog skupa.

Za svaki rad treba navesti: godinu objave, prezime i ime svih autora, izvorni naslov rada, naziv časopisa, volumen, sveščić, početna i završna stranica rada. U obzir se uzimaju samo *in extenso* (*full text)* radovi; objavljeni sažetci se ne priznaju za potrebe ispunjenja uvjeta. Navođenje istog rada u različitim uvjetima se priznaje samo jednom. Poredati u natuknicama kronološki od najmlađeg prema najstarijem. Kod izbora u izvanrednog profesora ili više znanstveno-nastavno zvanje navode se samo radovi objavljeni NAKON zadnjeg izbora; radovi objavljeni prije zadnjeg izbora se ne navode.

Kao dokaz da je uvjet ostvaren za svaki navedeni rad prilaže se cjeloviti rad u tiskanom i elektroničkom obliku (pdf).

PRIMJER

*2018. Ivo Ivić i Marko Marković. Anomalije mokraćnog mjehura u djece. Acta urologica. 53;(2):16-28.*

**10. Dobivanje međunarodne ili istaknute domaće nagrade ili priznanja za znanstveni, nastavni ili stručni rad (uvjet B10)**

Za ispunjenje ovog uvjeta pristupnik mora dokazati da je za znanstveni ili nastavni ili stručni rad dobio međunarodnu nagradu ili priznanje ili istaknutu domaću nagradu ili priznanje. Istaknutom domaćom nagradom ili priznanjem u smislu ovog uvjeta smatraju se nagrade i priznanja koje dodjeljuju državna tijela, te nacionalne znanstvene i kulturne institucije.

Za svaku nagradu/priznanje treba navesti: godinu, naziv nagrade/priznanja, instituciju koja ju je dodijelila. Poredati u natuknicama kronološki od najmlađeg prema najstarijem.

Kao dokaz da je uvjet ostvaren, prilaže se u tiskanom i elektroničkom obliku (pdf) preslik nagrade/priznanja.

**11. Sudjelovanje u programima popularizacije znanosti (uvjet B11)**

Za ispunjenje ovog uvjeta pristupnik mora dokazati da je sudjelovao u aktivnostima popularizacije znanosti, kojima se potiče dijalog znanstvene zajednice sa zainteresiranom publikom o znanosti i znanstvenom obrazovanju (popularno-znanstvena predavanja, tribine, radionice, festival znanosti, prigodne manifestacije, rad u časopisima za popularizaciju znanosti, edukacijski projekti, osmišljeni medijski istupi itd.).

Za svaku aktivnost treba navesti: godinu, mjesto i kratki opis uloge pristupnika u sklopu aktivnosti. Poredati u natuknicama kronološki od najmlađeg prema najstarijem.

Kao dokaz da je uvjet ostvaren, prilaže se u tiskanom i elektroničkom obliku (pdf) vjerodostojan dokument koji dokazuje da je uvjet ostvaren (npr. potvrda, odluka, diploma, certifikat, letak, pozivnica i sl.).

**C. KRITERIJ INSTITUCIJSKOG DOPRINOSA** (uvjeti C1 do C10) **1. Obnašanje čelne dužnosti (uvjet C1)**

Za ispunjenje ovog uvjeta pristupnik mora dokazati da je obnašao čelnu dužnost na visokom učilištu ili čelnu dužnost u strukovnoj ili znanstvenoj asocijaciji na nacionalnoj ili međunarodnoj razini iz svojeg znanstvenog područja ili čelnu dužnost u široj akademskoj zajednici. Čelnim dužnostima na visokom učilištu smatraju se dužnosti rektora, prorektora, dekana, prodekana, pročelnika sveučilišnog odjela, zamjenika pročelnika sveučilišnog odjela i povjerenika za određeni djelokrug rada na sveučilišnom odjelu.

Za svaku dužnost treba navesti: godinu početka i završetka obnašanja dužnosti, ustanovu/instituciju i ulogu pristupnika. Poredati u natuknicama kronološki od najmlađeg prema najstarijem.

Kao dokaz da je uvjet ostvaren, prilaže se u tiskanom i elektroničkom obliku (pdf) vjerodostojan dokument koji dokazuje da je uvjet ostvaren (npr. potvrda, odluka i sl.).

**2. Obnašanje voditeljske dužnosti na ustrojbenoj jedinici visokog učilišta (uvjet C2)**

Za ispunjenje ovog uvjeta pristupnik mora dokazati da je obnašao voditeljsku dužnost na ustrojbenoj jedinici visokog učilišta (voditelj odsjeka, fakultetskog odjela, centra, zavoda, katedre i sličnih ustrojbenih jedinica).

Za svaku dužnost treba navesti: godinu početka i završetka obnašanja dužnosti, ustanovu/instituciju i ulogu pristupnika. Poredati u natuknicama kronološki od najmlađeg prema najstarijem.

Kao dokaz da je uvjet ostvaren, prilaže se u tiskanom i elektroničkom obliku (pdf) vjerodostojan dokument koji dokazuje da je uvjet ostvaren (npr. potvrda, odluka i sl.).

**3. Članstvo u sveučilišnim tijelima i voditeljstva u tijelima na sastavnici (uvjet C3)**

Za ispunjenje ovog uvjeta pristupnik mora dokazati da je temeljem imenovanja u barem jednom mandatu bio član tijela Rektorskog zbora, sveučilišnih tijela ili voditelj tijela na sastavnici (odbori, povjerenstva, radne skupine i sl.) ili voditelj poslijediplomskoga sveučilišnog ili poslijediplomskog specijalističkog studija.

Za svaku dužnost treba navesti: godinu početka i završetka obnašanja dužnosti, ustanovu/instituciju i ulogu pristupnika. Poredati u natuknicama kronološki od najmlađeg prema najstarijem.

Kao dokaz da je uvjet ostvaren, prilaže se u tiskanom i elektroničkom obliku (pdf) vjerodostojan dokument koji dokazuje da je uvjet ostvaren (npr. potvrda, odluka i sl.).

**4. Vođenje ili sudjelovanje u realizaciji sveučilišnih razvojnih projekata ili drugih stručnih projekta (uvjet C4)**

Za ispunjenje ovog uvjeta pristupnik mora dokazati da je bio voditelj ili suradnik na sveučilišnom razvojnom projektu ili drugom stručnom projektu kojim se postiže transfer znanja i tehnologija, međuinstitucijska suradnja, odnosno povezivanje akademske s društvenom i gospodarskom zajednicom.

Za svaku aktivnost treba navesti: godinu početka i završetka obnašanja dužnosti, ustanovu/instituciju i ulogu pristupnika. Poredati u natuknicama kronološki od najmlađeg prema najstarijem.

Kao dokaz da je uvjet ostvaren, prilaže se u tiskanom i elektroničkom obliku (pdf) vjerodostojan dokument koji dokazuje da je uvjet ostvaren (npr. potvrda, odluka i sl.).

**5. Sudjelovanje u vođenju alumni udruga (uvjet C5)**

Za ispunjenje ovog uvjeta pristupnik mora dokazati da je bio član sveučilišnog tijela alumni udruge ili voditelj alumni udruge na sastavnici.

Za svaku aktivnost treba navesti: godinu početka i završetka obnašanja dužnosti, ustanovu/instituciju i ulogu pristupnika. Poredati u natuknicama kronološki od najmlađeg prema najstarijem.

Kao dokaz da je uvjet ostvaren, prilaže se u tiskanom i elektroničkom obliku (pdf) vjerodostojan dokument koji dokazuje da je uvjet ostvaren (npr. potvrda, odluka i sl.).

**6. Sudjelovanja u izradi i/ili izvedbi programa cjeloživotnog obrazovanja (uvjet C6)**

Za ispunjenje ovog uvjeta pristupnik mora dokazati da je kao voditelj povjerenstva sudjelovao u izradi i/ili izvedbi prihvaćenog programa cjeloživotnog obrazovanja (voditeljstvo tečajeva trajne izobrazbe se ne uzima u obzir).

Za svaku aktivnost treba navesti: godinu početka i završetka obnašanja dužnosti, ustanovu/instituciju, naziv programa i ulogu pristupnika. Poredati u natuknicama kronološki od najmlađeg prema najstarijem.

Kao dokaz da je uvjet ostvaren, prilaže se u tiskanom i elektroničkom obliku (pdf) vjerodostojan dokument koji dokazuje da je uvjet ostvaren (npr. potvrda, odluka i sl.).

**7. Sudjelovanje u izradi i izvedbi programa transfera znanja i tehnologije (uvjet C7)**

Za ispunjenje ovog uvjeta pristupnik mora dokazati da je sudjelovao u izradi i izvedbi programa transfera znanja i tehnologije.

Za svaku aktivnost treba navesti: godinu početka i završetka obnašanja dužnosti, ustanovu/instituciju, naziv programa i ulogu pristupnika. Poredati u natuknicama kronološki od najmlađeg prema najstarijem.

Kao dokaz da je uvjet ostvaren, prilaže se u tiskanom i elektroničkom obliku (pdf) vjerodostojan dokument koji dokazuje da je uvjet ostvaren (npr. potvrda, odluka i sl.).

**8. Članstvo u međunarodnim ili nacionalnim tijelima za znanost i visoko obrazovanje (uvjet C8)**

Za ispunjenje ovog uvjeta pristupnik mora dokazati da je bio član međunarodnih ili nacionalnih tijela za znanost i visoko obrazovanje (Nacionalno vijeće za znanost, visoko obrazovanje i tehnološki razvoj, Akreditacijski savjet AZVO-a, nacionalna područna znanstvena vijeća, matični odbori i druga tijela nadležna za znanost i visoko obrazovanje koja imenuju tijela državne uprave).

Za svaku dužnost treba navesti: godinu početka i završetka obnašanja dužnosti, ustanovu/instituciju, naziv tijela i ulogu pristupnika. Poredati u natuknicama kronološki od najmlađeg prema najstarijem.

Kao dokaz da je uvjet ostvaren, prilaže se u tiskanom i elektroničkom obliku (pdf) vjerodostojan dokument koji dokazuje da je uvjet ostvaren (npr. potvrda, odluka i sl.).

**9. Članstvo u uredništvu znanstvenih i stručnih časopisa (uvjet C9)**

Za ispunjenje ovog uvjeta pristupnik mora dokazati da je bio najmanje tri godine član uređivačkog odbora znanstvenog ili stručnog časopisa ili drugih serijskih znanstvenih ili stručnih publikacija.

Za svaki časopis treba navesti: godinu početka i završetka članstva u uređivačkom odboru, te naziv časopisa/publikacije, indeksnu bazu u kojoj se časopis nalazi (CC, SCI-E, SSCI, Scopus, Medline). Poredati u natuknicama kronološki od najmlađeg prema najstarijem.

Kao dokaz da je uvjet ostvaren, prilaže se u tiskanom i elektroničkom obliku (pdf) vjerodostojan dokument koji dokazuje da je uvjet ostvaren (npr. potvrda, odluka i sl.).

**10. Dobivanje nagrade ili priznanja akademskih institucija i udruga (uvjet C10)**

Za ispunjenje ovog uvjeta pristupnik mora dokazati da je dobio nagradu ili priznanje koje dodjeljuje sveučilište, sveučilišne sastavnice, akademske institucije te strukovne, znanstvene ili znanstveno-stručne udruge.

Za svaku nagradu/priznanje treba navesti: godinu, naziv nagrade/priznanja, instituciju koja ju je dodijelila. Poredati u natuknicama kronološki od najmlađeg prema najstarijem.

Kao dokaz da je uvjet ostvaren, prilaže se u tiskanom i elektroničkom obliku (pdf) preslik nagrade/priznanja.